मैंने सोचा वाह, बड़ी तेज लड़की है। इतने में बोली- मैं आपको पिछले 10-15 दिनों से देख रही हूं। रोज आते हैं आप यहां। मैं नई आई हूं यहां और कोई जान-पहचान वाला भी नहीं। तो मैंने सोचा कि कल कि आप रोज आते हो, अलग से हो। आपसे ही बात कर लूं। यह सुनकर दिल में हलचल पैदा हो गई कि यार सही है, लड़की लाइन दे रही है अब तो खुलकर। मैं मुस्कुरा पड़ा। मैंने कहा कि ऐसे रात को अनजान लोगों से बात करना और उनकी छत पर चले आना ठीक नहीं है। ये दिल्ली है। लड़की हंस पड़ी। हंसी बड़ी मीठी लगी। और हंसते हुए उसने अपने बाल एक तरफ को किए तो पहली बार उसके चेहरे की झलक दिखाई दी। लड़की सुंदर थी। मैं यह सोच ही रहा था कि उसने अपना हाथ आगे बढ़ाया और बोली- My name is Pratima. मैंने भी हाथ मिलाते हुए कहा- विक्रम। हाथ मिलाते वक्त मैंने जो बात महसूस की थी वह यह कि उसका हाथ बहुत गर्म था, मानो बुखार हुआ पड़ा हो। अब इस बारे में तो कुछ बोल नहीं सकता था मैं उसे।